ai4bharat/Pralekha huggingface dataset:
وزارت آیوش
آیوش کی وزارت کل ریپوزیٹری پورٹل اور آیوش سنجیونی ایپ کا آغاز کرے گی
نئی دہلی،26؍مئی : آیوش کے شعبے میں ایک اور سنگ میل طے کیا جار ہا ہے۔ آیوش کے مرکزی وزیر مملکت  جناب کرن رجیجو ، آیوش کلینکل کیس ریپوزیٹری  پورٹل اور آیوش سنجیونی ایپ کا کل ایک ورچوئل تقریب میں آغاز کریں گے۔
آیوش کلینکل ریپوزیٹری  پورٹل  آیوش معالجوں اور عام لوگوں کو مدد دینے کے ایک پلیٹ فارم کے طور پر کام انجام دے گا۔ اس پورٹل کا مقصد آیوش معالجوں کے ، بڑے پیمانے پر حاصل کئے گئے کلینکل نتائج کے بارے میں معلومات اکٹھا کرنا ہے۔ اس سے نہ صرف معلومات بہم پہنچانے میں آسانی ہوگی بلکہ مزید تجزیہ اور تحقیق میں بھی مدد ملے گی۔ امید کی جاتی ہے کہ اس پورٹل سے مختلف بیماریوں کے علاج کے لئے آیوش نظام مستحکم ہوگا۔
اس پورٹل سے نہ صرف معالجوں کی برادری اور عوام کو فائدہ حاصل ہوگا بلکہ آیوش کے سبھی طریقہ ہائے علاج کی ٹھوس سائنسی بنیاد کو وسعت دینے میں مدد حاصل ہوئی ہے۔ اے سی سی آر پورٹل کی ایک اہم خاصیت یہ ہے کہ یہ آیوش نظام کے ذریعے علاج کئے گئے کووڈ - 19 مریضوں کی تفصیلات کے بارے میں رپورٹنگ کی جائے گی اور اس کام کو شائع کیا جائے گا۔
آیوش سنجیونی ایپ  اب گوگل پلے اسٹور اور آئی او ایس پر شائع کردیا گیا ہے۔ اس ورژن سے منتخبہ آیوش معالجوں کے اثر کے بارے میں اہم مطالعے اور اس کو دستاویزی شکل میں دینے میں آسانی پیدا ہوگی۔ ان آیوش معالجوں میں کووڈ – 19 کے اُن مریضوں کا اعلاج بھی شامل ہے جن میں یا تو علامتیں نہیں ہیں یا معمولی علامتی ہیں ، یا اوسط درجے کی علامتیں ہیں ۔ ان طریقوں میں آیوش 64 اور کبسورا کودینیر بھی شامل ہیں۔ یہ بات قابل غور ہے کہ قومی تقسیم کی ایک مہم جاری ہے، جس کے ذریعے آیوش وزارت اُن کووڈ مریضوں کو یہ دو نہایت مؤثر آیوش مرکبات مفت فراہم کر رہی ہے جو اپنے گھروں میں الگ تھلگ ہیں۔
اس افتتاحی تقریب کی رواں اسکریننگ آیوش وزارت کے فیس بک اور یو ٹیوب سوشل میڈیا ہینڈل پر دو پہر ساڑھے تین بجے سے دیکھی جاسکتی ہے۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-4870
(Visitor Counter : 169
وزارت ماہی پروری، مویشی پروری و ڈیری
مویشی پروری اور ڈیری کے محکمے نے پی ایم گتی شکتی –قومی ماسٹر پلان کے ساتھ محکمے کے بنیادی ڈھانچوں کے انضمام کا عمل شروع کیا
ڈی اے ایچ ڈی نے نسل کی بہتری کے 12 اداروں  کو پی ایم گتی شکتی نیشنل ماسٹر پلان کے ساتھ مربوط کیا ہے
|
|
- ڈی اے ایچ ڈی نے نسل کی بہتری کے 12 اداروں  کو پی ایم گتی شکتی نیشنل ماسٹر پلان کے ساتھ مربوط کیا ہے
|
|
بنیادی ڈھانچے کی آخری میل کنکٹی وٹی سہولت فراہم کرے گااور اس سے سفر کا وقت بھی کم ہوگا
موویشی پروری اور ڈیری کے محکمے نے پی ایم گتی شکتی –قومی ماسٹرپلان کے ساتھ محکمے کے مختلف بنیادی ڈھانچوں کے انضمام کا عمل شروع کردیا ہے۔
پہلے قدم کی شکل میں مویشی پروری اور ڈیری کے محکمے نے نسل کی بہتری کے 12 اداروں  کو پی ایم گتی شکتی نیشنل ماسٹر پلان کے ساتھ مربوط کیا ہے۔بنیادی ڈھانچہ کنکٹی وٹی پروجیکٹوں کے انضمام کا منصوبہ اور اشتراکی نفاذ کے لئے ریلوے اور روڈ ویز سمیت 16وزارتوں کو ایک ساتھ لانے کے لئے ماسٹرپلان ایک ڈیجیٹل پلیٹ فارم ہے۔ یہ ملٹی ماڈل کنکٹی وٹی ٹرانسپورٹ کے ایک ذریعے سے دوسرے موڈ میں لوگوں، اشیاء اور خدمات کی آمدورفت کے لئے مربوط اور بلا رُکاوٹ کنکٹی وٹی فراہم کرے گے۔ اس سے بنیادی ڈھانچے کی آخری میل کنکٹی وٹی سہولت فراہم ہوگی اور سفر کے وقت کو بھی کم کرنے میں مدد ملے گی۔
علاقائی چارہ اسٹیشنوں ، مرکزی پولٹری ترقیاتی تنظیموںوغیرہ جیسے دیگر اداروں کو پی ایم گتی شکتی –قومی ماسٹر پلان کے ساتھ جوڑنے کا کام تیزی پر ہے۔ مستقبل میں یہ محکمہ اس محکمے کے مختلف منصوبوں کے تحت تمام مویشی اسپتالوں ، دودھ پروسیسنگ پلانٹوں، چلنگ سینٹروں اور بنیادی ڈھانچہ پروجیکٹوں کو پی ایم گتی شکتی-قومی ماسٹر پلان ڈیجیٹل پلیٹ فارم کےساتھ مربوط کرنے کا منصوبہ بنا رہا ہے۔یہ قدم ملک میں مویشی پروری اور ڈیری سیکٹر میں دستیاب بنیادی ڈھانچے کے مؤثر نظم کی سہولت فراہم کرے گا۔
لائیو اسٹاک سیکٹر آج ہندوستانی معیشت کے لئے اہم ہے، اس میں زراعت اور متعلقہ شعبے کا ایک تہائی جی وی اے شامل ہے اور 8فیصد سے زیادہ سی اے جی آر ہے۔ ساتھ ہی لاکھوں لوگوں کو سستا اور تغذیہ سے بھرپور غذا مہیا کرانے کے علاوہ مویشی پروری ، ڈیری اور ماہی پروری سرگرمیاں خاص طور سے بے زمین ، چھوٹے اور حاشیے پر رہنے والے کسانوں اور خواتین کے درمیان آمدنی پیدا کرنے میں اہم رول ادا کرتی ہیں۔
وزارت اطلاعات ونشریات
محترمہ وحیدہ رحمان کو 53 ویں دادا صاحب پھالکے لائف ٹائم اچیومنٹ ایوارڈ سے نوازا جائے گا
مرکزی وزیر جناب انوراگ ٹھاکر نے آج اعلان کیا ہے کہ عظیم اداکارہ محترمہ وحیدہ رحمان کو سال 2021 کے لیے دادا صاحب پھالکے لائف ٹائم اچیومنٹ ایوارڈ سے نوازا جائے گا۔فیصلے کی جانکاری دیتے ہوئے وزیر موصوف نے کہا ہے کہ انہیں بھارتی سنیما میں ان کی شاندار کارکردگی کے لیے ایوارڈ کا اعلان کرتے ہوئے بے حد خوشی اور اعزاز محسوس ہو رہا ہے۔
وزیر موصوف نے اس بات پر روشنی ڈالی کہ محترمہ رحمان ہندی فلموں میں اپنے کرداروں کے لئے بے انتہا سراہی گئی ہیں، جن میں پیاسا، کاغذ کے پھول، چودھویں کا چاند، صاحب بیوی اور غلام، گائیڈ، خاموشی اور کئی دیگر اہم فلمیں شامل ہیں۔ ان کی اداکاری کی صلاحیتوں کے بارے میں وزیر موصوف نے کہا ہے کہ "5 دہائیوں پر محیط اپنے کیریئر میں، انہوں نے انتہائی نفاست سے اپنے کردار ادا کیے ہیں، جس کی وجہ سے انہیں فلم ریشما اور شیرا میں بطور قبیلہ خاتون کے کردار کے لیے نیشنل فلم ایوارڈ سے نوازا گیا ہے۔ ایک پدم شری اور پدم بھوشن ایوارڈ یافتہ، وحیدہ جی نے لگن، عزم اور ایک بھارتیہ ناری کی طاقت کی مثال پیش کی ہے جو اپنی محنت سے اعلیٰ ترین پیشہ ورانہ مہارت حاصل کر سکتی ہے۔’’
یہ نوٹ کرتے ہوئے کہ تجربہ کار اداکارہ کو یہ ایوارڈ ناری شکتی وندن ادھینیم کی منظوری کے فوراً بعد دیا جا رہا ہے ، وزیر موصوف نے کہا کہ "ایک ایسے وقت میں جب تاریخی ناری شکتی وندن ادھینیم پارلیمنٹ سے پاس ہوا ہے، انہیں اس لائف ٹائم اچیومنٹ ایوارڈ سے نوازا جانا ہندوستانی سنیما کی سرکردہ خواتین میں سے ایک کو ایک مناسب خراج تحسین ہے جس نے فلموں کے بعد اپنی زندگی انسان دوستی اور معاشرے کی عظیم تر بھلائی کے لیے وقف کی ہے۔
یہ ایوارڈ 69ویں نیشنل فلم ایوارڈز کی تقریب کے دوران دیا جائے گا۔
درج ذیل ممبران دادا صاحب پھالکے ایوارڈ سلیکشن کمیٹی کا حصہ تھے۔
- محترمہ آشا پاریکھ
- جناب چرنجیوی
- جناب پریش راول
- جناب پروسینجیت چٹرجی
- جناب شیکھر کپور
برسوں کے دوران تجربہ کار اداکارہ نے وہ حاصل کیا جو اس وقت کی بہت کم اداکارہ کر سکتی تھی۔ وحیدہ رحمان نے اپنی اداکاری کی بدولت کئی ایوارڈز جیتے۔ وہ گائیڈ  اور نیل کمل  میں اپنے کرداروں کے لیے فلم فیئر بہترین اداکارہ کا ایوارڈ حاصل کر چکی ہیں۔ اداکارہ قومی ایوارڈ برائے بہترین اداکارہ  بھی حاصل کر چکی ہیں اور انہیں 1972 میں حکومت ہند کی طرف سے پدم شری سے نوازا گیا، بعد میں انہیں 2011 میں پدم بھوشن سے نوازا گیا۔ وحیدہ رحمان نے اپنے طویل کیریئر میں 90 سے زائد فلموں میں کام کیا جو پانچ دہائیوں پر محیط ہے اور زبردست تعریف حاصل کی۔
وزارت دفاع
ڈی آر ڈی او کی ٹیکنالوجی ڈیولپمنٹ فنڈ اسکیم کے تحت فنڈنگ کو 10 کروڑ روپے سے بڑھا کر 50 کروڑ روپے فی پروجیکٹ کردیا گیا ہے
رکشا منتری جناب راج ناتھ سنگھ نے وزارت دفاع کی ٹیکنالوجی ڈیولپمنٹ فنڈ اسکیم کے تحت فنڈنگ کو 10 کروڑ روپے سے بڑھا کر 50 کروڑ روپے فی پروجیکٹ کرنے کی منظوری دی ہے۔ ڈیفنس ریسرچ اینڈ ڈیولپمنٹ آرگنائزیشن  کے ذریعے چلائی جانے والی ٹی ڈی ایف اسکیم، ایم ایس ایم ایز اور اسٹارٹ اپس کے ذریعہ اجزاء، مصنوعات، سسٹمز اور ٹیکنالوجیز کی مقامی ترقی کی حمایت کرتی ہے۔
یاد رہے کہ 23-2022 کے مرکزی بجٹ میں دفاعی تحقیق اورترقی بجٹ کا 25 فیصد نجی صنعت، اسٹارٹ اپس اور اکیڈمیا کے لیے مختص کیا گیا تھا۔ اضافہ شدہ فنڈنگ بجٹ کے اعلان کے مطابق ہے اور اس سے ‘دفاع میں آتم نربھرتا’کے وژن کو مزید تقویت ملے گی۔
ٹی ڈی ایف اسکیم کا مقصد دفاعی مینوفیکچرنگ سیکٹر کو ایک اہم تقویت فراہم کرنا ہے تاکہ صنعت کو دفاعی ٹیکنالوجی کو اختراع کرنے اور ترقی دینے کی ترغیب دی جائے تاکہ ہندوستان کو خود انحصاری کی راہ پر گامزن کیا جا سکے۔ اسکیم منصوبے کی کل لاگت کا 90 فیصد تک سہولت فراہم کرتی ہے اور صنعت کو کنسورشیم میں کسی دوسری صنعت/ اکیڈمی کے ساتھ کام کرنے کی اجازت دیتی ہے۔ اضافہ شدہ فنڈنگ کے ساتھ، صنعت اورا سٹارٹ اپ موجودہ اور مستقبل کے ہتھیاروں کے نظام اور پلیٹ فارمز کے لیے مزید پیچیدہ ٹیکنالوجیز تیار کر سکیں گے۔ اب تک ٹی ڈی ایف اسکیم کے تحت 56 پروجیکٹوں کو منظوری دی گئی ہے۔
وزیراعظم کا دفتر
بین الاقوامی صحت شمولیت کے سلسلے میں یو این جی اے کی اعلیٰ سطحی میٹنگ میں وزیر اعظم کی رائے زنی
نئی دہلی،24؍ ستمبر/وزیر اعظم نریندر مودی نے 23 ستمبر 2019 کو بین الاقوامی صحت شمولیت کے سلسلے میں اقوام متحدہ کی جنرل اسمبلی کی اب تک کی سب سے پہلی اعلیٰ سطح کی میٹنگ سے خطاب کیا۔
وزیر اعظم نے اپنی رائے زنی میں بین الاقوامی صحت شمولیت کے نشانے کو حاصل کرنے کے لئے بھارت کی طرف سے کئے گئے دلیرانہ اقدامات کو اجاگر کیا۔ انہوں نے کہا کہ صحت کا مطلب محض بیماریوں سے پاک ہونا نہیں۔ صحت مند زندگی ہر شخص کا صحیح ہونا ہوتا ہے اور اس کی ذمہ داری حکومتوں کی ہے کہ وہ اس بات کی یقین دہانی کرائیں۔
انہوں نے کہا کہ بھارت نے اِس موضوع پر ایک مجموعی نظریے کی ساتھ کام شروع کیا ہے اور وہ حفظان صحت کے چار اہم ستونوں کے تئیں کام کررہا ہے۔
روک تھام والا حفظان صحت
مناسب خرچ والا حفظان صحت
علاج اور دواؤں کی فراہمی میں بہتری کا کام
مہم کے انداز میں عمل درآمد
وزیر اعظم نے کہا کہ یوگ ، آیوروید اور چستی ودرستی پر خصوصی توجہ اور ایک لاکھ 25 ہزار سے زیادہ،صحت مراکز کی تعمیر سے بیماریوں کی روک تھام کی حفظان صحت کو فروغ دینے، ذیابیطس، بلڈپریشر اور ذہنی دباؤ جیسی، طرز حیات سے تعلق رکھنے والی بیماریوں کو کنٹرول کرنے میں مدد ملی ہے۔ ای-سگریٹ پر پابندی لگائے جانے ،صاف ستھرا بھارت مہم کے ذریعہ مزید بیداری پیدا کرنے اور ٹیکہ کاری کی مہم سے صحت کو فروغ دینے میں بھی تعاون حاصل ہوا ہے۔
وزیر اعظم نے کہا :‘مناسب خرچ والے حفظان صحت کو یقینی بنانے کے لئے بھارت نے دنیا کی سب سے بڑی صحت بیمہ اسکیم آیوشمان بھارت شروع کی ہے۔ اِس اسکیم کے تحت 50کروڑ غریب افراد کو 5 لاکھ روپے تک کے سالانہ مفت علاج کی سہولت فراہم کی گئی ہے۔ 5ہزار سے زیادہ خصوصی فارمیسیاں ہیں، جہاں اہم دواؤں کی 800 سے زیادہ قسمیں مناسب قیمت پر دستیاب ہیں’۔
انہوں نے ایک معیاری طبی تعلیم اور طبی بنیادی ڈھانچہ تیار کرنے کو یقینی بنانے کے لئے بھارت کی طرف سے کئے گئے بہت سے تاریخی اقدامات کا ذکر کیا۔
صحت کے شعبے میں مہم کے انداز میں کاموں کے بارے میں وزیر اعظم نے ماں اور بچے کے غذائیت کے درجے میں بہتری لانے میں غذائیت سے متعلق قومی مشن کے رول کے بارے میں اظہار خیال کیا۔ انہوں نے 2025 تک ٹی بی کو ختم کرنے کے بھارت کے عزم کو اجاگر کیا، جو 2030 کے عالمی نشانے سے 5 سال پہلے ہے۔ انہوں نے ان بیماریوں کی روک تھام کے لئے چلائی جانے والی مہم کے بارے میں بھی ذکر کیا جو ہوائی آلودگی کی وجہ سے، مویشیوں کے ذریعہ پھیلتی ہیں اور جو بہت ہی اہم ہیں۔
بھارت کی کوششیں محض سرحدوں تک محدود نہیں ہے۔ بھارت نے بہت سے دیگر ملکوں خصوصاً افریقی ملکوں کے لئے ٹیلی میڈیسن کے طریقہ سمیت مناسب خرچ والے حفظان صحت تک رسائی فراہم کرنے میں مدد دی ہے۔
یہ میٹنگ اس موضوع کے تحت منعقد کی گئی، ‘‘بین الاقوامی صحت شمولیت:ایک مزید صحت مند دنیا کی تعمیر کے لئے ایک ساتھ پیش رفت’’ جس کا مقصد بین الاقوامی صحت شمولیت  کی راہ میں پیش رفت میں مزید تیزی لانا ہے۔ اس کا مقصد عالمی برادری کو ایک محفوظ سیاسی عزم کی طرف راغب کرنا ہے، جن میں ملکوں اور حکومتوں کے سربراہان بھی شامل ہیں کہ وہ 2030 تک بین الاقوامی صحت شمولیت کے نشانے کو حاصل کرنے کی راہ میں ہونے والی پیش رفت میں تیزی لائیں۔
اِس میٹنگ میں اقوام متحدہ کے تقریباً 160 رکن ممالک تقریر کریں گے۔
2015 میں سربراہان مملکت وحکومت نے 2030 تک بین الاقوامی صحت شمولیت کا نشانہ حاصل کرنے کا عزم کیا تھا، جس میں مالی امکانی خطرے سے تحفظ، معیاری لازمی حفظان صحت خدمات کی فراہمی اور محفوظ ،مؤثر، معیاری اور مناسب خرچ والی لازمی دواؤں اور ٹیکوں کی، سبھی کو فراہمی شامل ہے۔
شمال مشرقی ریاستوں کی ترقی کی وزارت
پہاڑی علاقے کا ترقیاتی پروگرام
نئی دہلی،11؍دسمبر،منی پور، ہل ایریا ڈیولپمنٹ پروگرام  ٹیمنگ لونگ کے پہاڑی ضلع  کے لئے ایک تجرباتی  پروجیکٹ کے طور پر شروع کیا گیا تھا۔ اس پروجیکٹ کی دو سال کے عرصے  کے لئے 90 کروڑ روپے کی لاگت آئے گی۔ ایچ اے ڈی پی کے تحت ، اب تک ٹیمنگ لونگ اور نونی کے اضلاع کے لئے 84.29 کروڑ روپے کی لاگت کے 40 پروجیکٹوں کو منظوری دی گئی ہے، یہ تمام پروجیکٹس نفاذ کے ابتدائی عمل میں ہیں۔
وزارت ڈونیئر کے ذریعہ 2009 میں تیار کردہ ، این ای آر ڈسٹرکٹ انفرا اسٹر کچر انڈیکس کے مطابق منی پور میں ٹیمنگ لونگ، چینڈیل اور چورا چاند پور کے اضلاع این ای آر میں سب سے کم تر رینک پر ہیں۔ ان اضلاع کو شمال مشرقی خطے کے دیگر اضلاع کے ساتھ اوپر اٹھانے کے لئے ریاستی حکومت اور حکومت ہند کی مختلف اسکیموں کے نفاذ کے ذریعہ ہر ممکن کوشش کی جارہی ہے۔ ایچ اے ڈی پی کا یہ پائلٹ پروجیکٹ اس سلسلے میں اٹھا ئے گئے اقدام میں سے ایک قدم ہے۔
اس بات کی اطلاع آج لوک سبھا میں شمال مشرقی خطے کی ترقی  کے وزیر مملکت  ، وزیر اعظم کے دفتر ، عملے ، عوامی شکایات اور پنشن ، ایٹمی توانائی اور خلائی امور کے وزیر مملکت ڈاکٹر جتیندر سنگھ نے ایک سوال کے تحریری جواب میں دی۔
۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-5750
(Visitor Counter : 88
کابینہ
مرکزی کابینہ نے ہندوستان کے ذریعے ثالثی کے نتیجے میں بین الاقوامی سیٹلمنٹ معاہدے پر اقوام متحدہ کنوینشن پر دستخط کرنے کو منظوری دی
نئی دہلی،31 جولائی۔ وزیراعظم جناب نریندر مودی کی سربراہی میں مرکزی کابینہ نے 7اگست 2019 کو سنگاپور میں منعقدہ جمہوریہ ہند کے ذریعے ثالثی کے نتیجے میں بین الاقوامی سیٹلمنٹ معاہدے پر اقوام متحدہ کے کنوینشن پر دستخط کرنے کو اپنی منظوری دے دی ہے۔
فائدے:
اس کنوینشن پر دستخط کرنے سے سرمایہ کاروں کا اعتماد بڑھے گا اور متبادل تنازعات حل  پر بین الاقوامی پریکٹس پر عمل کرنے کے ہندوستان کے عزم کے بارے میں غیرملکی سرمایہ کاروں کو مثبت اشارے ملیں گے۔
اے ڈی آر میکنزم کو بڑھاوا دینے کی پہل:
ہندوستان میں بین الاقوامی کمرشیل ثالثی کی حوصلہ افزائی کرنے کے لئے ، حکومت، ثالثی کے ایک جامع ایکوسسٹم کو تشکیل دینے کے لئے، نئی دلّی بین الاقوامی ثالثی مرکز  ایک قانون ادارے کے طور پر قائم کررہی ہے۔ کمرشیل کورٹ ایکٹ، 2015 میں ترمیم کی گئی ہے اور قانونی طور پر آبیٹریشن اینڈ کنسیلی ایشن ایکٹ 1996 میں ترمیم کا کام ابھی جاری ہے۔ اس پہل سے ہندوستان میں گھریلو اور بین الاقوامی کاروباری تنازعات کے حل کے مقصد سے اس کی حوصلہ افزائی کی جارہی ہے۔ اس میں اے ڈی آر میکنزم آف آربیٹریشن، کنسیلی ایشن اور ثالثی شامل ہیں۔ کچھ معاملات کے زمرے میں ایک نئے باب  کو کمرشیل کورٹ ایکٹ 2015 میں شامل کیا گیا ہے۔ اس لئے کنوینشن کی پروویژنز گھریلو قوانین اور متبادل تنازعہ حل میکنزم کو مضبوط کرنے کے لئے مجوزہ کوششوں کے مطابق ہیں۔
U. No. 3524
(
وزیراعظم کا دفتر
وزیر اعظم نوجوانوں کو بااختیار بنانے والے روزگار میلوں پر مرکزی وزیر ڈاکٹر جتندر سنگھ کا مضمون ساجھا کیا
وزیراعظم جناب نریندر مودی نے روزگار میلوں کے توسط سے نوجوانوں کو بااختیار بنانے پر مرکزی وزیر ڈاکٹر جتندر سنگھ کا ایک مضمون ساجھا کیا ہے۔
عملے، عوامی شکایات اور پنشن کے وزیر مملکت ڈاکٹر جتندر سنگھ کے ایک ٹوئٹ کو ری ٹوئٹ کرتے ہوئے وزیر اعظم کے دفتر نے ٹوئٹ کیا:
’’مرکزی وزیر ڈاکٹر جتندر سنگھ نے تفصیل کے ساتھ بتایا کہ کس طرح روزگار میلے نوجوانوں کو بااختیار بنارہے ہیں اور انہیں قومی ترقی میں محرک کی شکل میں کام کرنے کے لئے حوصلہ افزائی کررہے ہیں۔‘‘
زراعت اور کاشتکاروں کی فلاح و بہبود کی وزارت
زرعی ترقی کے لیے تحقیقی ادارے
زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں بتایا کہ ہندوستان کے پاس دنیا کے سب سے بڑے ادارے میں سے ایک نیشنل ایگریکلچرل ریسرچ سسٹم  ہے، جس میں تمل ناڈو اور مہاراشٹرکے علاوہ دیگر خطوں میں 102 انڈین کونسل آف ایگریکلچرل ریسرچ  انسٹی ٹیوٹ، 11 زرعی ٹیکنالوجی ایپلی کیشن ریسرچ انسٹی ٹیوٹ، 82 آل انڈیا کوآرڈینیٹڈ پروجیکٹس/ نیٹ ورکس، 4 یونیورسٹیوں جیسے ادارے، 3 مرکزی زرعی یونیورسٹیاں اور 63 ریاستی زرعی/ ویٹرنری/ باغبانی/ فشری یونیورسٹیاں ہیں۔
آئی سی اے آر اداروں، ایس اے یوز اور 731 کے وی کیز کے نیٹ ورک کے ساتھ دستیاب مطلوبہ بنیادی ڈھانچہ اور مہارت زرعی شعبے کی مانگ کو پورا کرنے کیلئے زراعت کے مختلف شعبوں اور اس سے منسلک شعبوں میں مختلف تکنیکی دخل اندازیوں کو پورا کرنے کے لیے کافی ہے
پچھلے تین سالوں کے دوران آئی سی اے آر نے 946 کھیت کی فصلوں کی اقسام جاری کی ہیں جن میں اناج کی 379، تیل کے بیجوں کی 146، دالوں کی 168، چارہ کی فصلوں کی 55، فائبر فصلوں کی 158، گنے کی 26 اور دیگر فصلوں کی 14  شامل ہیں اورباغبانی فصلوں کی 171 اقسام؛ جانوروں کی اہم بیماریوں کی تشخیص اور ان پر قابو پانے کے لیے 25 ویکسین اور 40 تشخیصات تیار کیں۔ 161 قسم کی خوراک اور مچھلیوں، 48 مقامی مچھلیوں کی خوراک اور 70 آبی زراعت کے بہتر نظام کے لیے افزائش اور بیج کی پیداوار کی ٹیکنالوجیز تیار کی گئیں اور موثر ماہی گیری کے لیے 90 وسائل کے مخصوص گیئرز اور ایندھن سے چلنے والے ماہی گیری کے جہاز تیار کیے گئے۔ حالیہ برسوں کے دوران تقریباً 168 ٹیکنالوجیز/مشینیں بھی تیار کی گئیں۔ ان بہتر اقسام/ ٹیکنالوجیز/ مشینیں/ ویکسین وغیرہ کا مقصد ملک میں زراعت میں پیداوار اور پیداواری صلاحیت کو بڑھانا ہے۔ زراعت سے متعلق مختلف اسکیموں/اقدامات کے کامیاب نفاذ کے ساتھ ساتھ مذکورہ ٹیکنالوجیز اور کے وی کیز اور دیگر توسیعی مشینری کے ذریعے ان کی توسیع کے نتیجے میں کھیت اور باغبانی فصلوں کی پیداوار میں اضافہ ہوا ہے۔ دالوں کی پیداوار 22-2021 میں 19.26 ملین ٹن  سے بڑھ کر 27.75 ملین ٹن ، باغبانی کی پیداوار 280.70 ملین ٹن  سے بڑھ کر 341.63 ملین ٹن  اور اناج کی پیداور 265.05 ملین ٹن سے 314.51 ملین ٹن  ہوگئی ہے۔
سائنسی عہدوں پر بھرتی ایک جاری عمل ہے اور اسامیوں کو ایگریکلچرل سائنٹسٹ ریکروٹمنٹ بورڈ  کے ذریعہ قائم کردہ طریقہ کار کے ذریعے پُر کیا جاتا ہے جو اہل امیدواروں کی دستیابی سے مشروط ہے۔ اس وقت مہاراشٹر میں سائنسدانوں کی 144 آسامیاں خالی ہیں جبکہ تمل ناڈو میں یہ 22 ہیں۔ انسانی وسائل کے بروقت انتخاب اور تعیناتی کے لیے آئی سی اے آر کے اندر اور اے ایس آربی کے ساتھ خالی آسامی کی باقاعدگی سے نگرانی کی جاتی ہے۔
محنت اور روزگار کی وزارت
27لاکھ سے زیادہ غیر منظم کاکنوں نے ای۔ شرم پورٹل کے آغاز کے بعد سے اب تک اس پر خود کو رجسٹرڈ کرایا ہے
حکومت ہند تمام ریاستی سرکاروں اور دیگر فریقوں کو پورٹل پر غیر منظم کارکنوں کو رجسٹرڈ کرانے کے لیے عملی تعاون دے رہی ہے: جناب رامیشور تیلی
لیبر ویلفئر اور روزگار کی وزارت غیر منظم کاکنوں کو ای۔ شرم پورٹل پر ان کے رجسٹریشن کے لیے مختلف کیمپوں کا انعقاد کر رہی ہے۔ اسی طرح ایک کیمپ آج شرم شکتی بھون میں قائم کیا گیا جس میں اس عمارت میں واقع مختلف وزارتوں میں کام کرنے والے غیر منظم کاکنوں کو رجسٹرڈ کیا گیا ہے جس میں 80 سے زیادہ کارکن آج پورٹل پر خود کو رجسٹرڈ کرائیں گے۔
کیمپ کا افتتاح کرتے ہوئے محنت اور روزگار اور پٹرولیم اور قدرتی گیس کے وزیر مملکت جناب رامیشور تیلی نے تمام لوگوں سے اسی پورٹل کے بارے میں جانکاری پھیلانے اور خود کو اس پر رجسٹرڈ کرانے سے حاصل ہونے والے فائدوں کے بارے میں سب کو بتانے کے لیے کہا۔
وزیر موصوف نے کہا کہ تمام غیر منظم کارکنوں کا ڈاٹا بیس تیار ہو جانے سے حکومت کو غیر منظم کارکنوں کے لیے فلاحی اسکیموں پر صحیح طریقے سے عملدرآمد میں مدد ملے گی۔
ای۔ شرم کو کایاپلٹ کرنے والا پورٹل قرار دیتے ہوئے، جسے وزیر اعظم جناب نریندر مودی کی ہدایت پر گزشتہ مہینے شروع کیا گیا ہے۔ جناب تیلی نے مطلع کیا کہ اب تک 27لاکھ سے زیادہ غیر منظم کاکن خود کو اس پورٹل پر رجسٹرڈ کرا چکے ہیں اور حکومت ہند تمام ریاستی سرکاروں اور دیگر فریقوں کو پورٹل پر کارکنوں کے رجسٹریشن کے لیے عملی تعاون دے رہی ہے۔
فائدوں کے بارے میں بتاتے ہوئے وزیر موصوف نے مطلع کیا کہ رجسٹریشن کے تحت دو لاکھ روپے کا حادثاتی بیمہ بھی شامل ہے، اگر کوئی کارکن ای ۔ شرم پورٹل پر رجسٹرڈ ہے اور کسی حاثے کا شکار ہو جاتا ہے تو موت یا مستعقل معزوری کی صورت میں دو لاکھ روپے اور جزوی معزوری کی حالت میں ایک لاکھ روپے دیئے جائیں گے اور رجسٹریشن کے وقت کا رکنوں کو ایک یونیورسل اکاؤنٹ نمبر دیا جاتا ہے۔ جس کے ذریعے سماجی تحفظ کی اسکیموں اور راشن کارڈ وغیرہ میں آسانی ہو گی خاص طور سے نقل مکانی والے کارکن اس سے مستفید ہونگے۔
<><><><><>
ش ح،ع س، ج
U.No. : 8827
(Visitor Counter : 152
اسٹیل کی وزارت
سیل نے مالی سال 2022-23 کے لیے تیسری سہ ماہی کے نتائج کا اعلان کیا، 463.54 کروڑ روپے کا خالص منافع
اسٹیل اتھارٹی آف انڈیا لمیٹڈ  نے رواں مالی سال 2022-23  کی تیسری سہ ماہی کے لیے اپنی مالی کارکردگی پوسٹ کی۔
مالی سال 23 کی تیسری سہ ماہی کی کارکردگی  ایک نظر میں:
|
||
|
یونٹ
|
|
مالی سال 23 کا کوارٹر 3
|
|
مالی سال 22 کا کوارٹر 3
|
|
خام اسٹیل کی پیداوار
|
|
ملین ٹن
|
|
4.708
|
|
4.531
|
|
فروخت کا حجم
|
|
ملین ٹن
|
|
4.151
|
|
3.840
|
|
آپریشنز سے آمدنی
|
|
روپے کروڑ میں
|
|
25041.88
|
|
25245.92
|
|
سود، ٹیکس، فرسودگی اور معافی سے پہلے کی آمدنی 
|
|
روپے کروڑ میں
|
|
2197.53
|
|
3659.41
|
|
ٹیکس سے پہلے منافع 
|
|
روپے کروڑ میں
|
|
634.69
|
|
1930.98
|
|
ٹیکس کے بعد منافع 
|
|
روپے کروڑ میں
|
|
463.54
|
|
1443.10
کمپنی نے مالی سال 23 کے کوارٹر3 کے دوران سہ ماہی کی اب تک کی سب سے بہترین خام اسٹیل کی پیداوار حاصل کی ہے۔ کمپنی حالیہ مہینوں میں خام اسٹیل کی پیداوار میں مسلسل اضافہ کر رہی ہے۔ مالی سال 23 کے کوارٹر3 میں فروخت کے حجم میں بھی پچھلے سال کی اسی مدت کے مقابلے میں اضافہ دیکھا گیا۔
پوری دنیا میں چیلنجنگ عالمی صورتحال اور معاشی منظر نامے نے اسٹیل کی قیمتوں پر اثرات مرتب کیے اور اسٹیل بنانے والوں کے مارجن کو متاثر کیا۔ تاہم، بنیادی ڈھانچے کے شعبے میں سرمائے کے اخراجات کو بڑھانے پر حکومت کی توجہ کے ساتھ، مقامی اسٹیل کی کھپت میں مختصر سے درمیانی مدت میں اضافہ متوقع ہے۔
ایٹمی توانائی کا محکمہ
بی اے آر سی ٹریننگ اسکول کے 65ویں بیچ کے 109 طلباء گریجویٹ بن گئے
بارہ مختلف شعبوں کے بہترین اداکاروں کو ہومی بھابھا تمغہ دیئے گئے
نئی دہلی، 22اکتوبر، 2022/ بی اے آر سی ٹریننگ اسکول، ممبئی کے 65ویں بیچ کا گریجویشن فنکشن جمعہ  کو سینٹرل کمپلیکس آڈیٹوریم میں منعقد ہوا۔ سائنس اور انجینئرنگ کے 12 شعبوں کے 109 گریجویٹس نے انجینئرنگ گریجویٹس اور سائنس پوسٹ گریجویٹس  کے لیے ایک سالہ اورئنٹیشن کورسز کی کامیاب تکمیل پر سرٹیفکیٹ حاصل کیے ہیں۔
12 شعبوں میں سے ہر ایک میں پہلی پوزیشن حاصل کرنے والوں کو باوقار ہومی بھابھا میڈل سے نوازا گیا۔ مہمان خصوصی کے ہاتھوں اعزاز حاصل کرنے والوں نے میڈلز اور اسناد وصول کیں۔
ڈاکٹر پرمود کمار مشرا، وزیر اعظم ہند کے پرنسپل سکریٹری اس تقریب کے مہمان خصوصی تھے۔ ڈاکٹر مشرا نے 15 اگست 2022 کو لال قلعہ سے وزیر اعظم ہند کی طرف سے اعلان کردہ اگلے 25 سال کے لیے "پنچ پرن" مقصد پر زور دیتے ہوئے ایک مواثر گفتگو کی۔
تقریب کی صدارت جناب کے این ویاس، سکریٹری ڈی اے ای اور چیئرمین اے ای سی نے کی۔
گریجویشن کرنے والے ٹرینیز کے والدین نے بڑی تعداد میں اپنے بچوں کی خوشی اور کامیابی کا جشن منانے کے لیے اس تقریب میں شرکت کی۔
بی اے آر سی ٹریننگ اسکول کے بارے میں
بی اے آر سی ٹریننگ سکول 1957 میں ڈاکٹر ہومی جہانگیر بھابھا نے قائم کیا تھا جس کا مقصد نیوکلیئر سائنس اور انجینئرنگ کے شعبے میں خصوصی تعلیم اور تربیت فراہم کرنا تھا۔
۔۔۔
ش ح ۔ اس۔ ت ح ۔
U – 11764
(Visitor Counter : 82
کوئلے کی وزارت
کوئلہ بلاک کی نیلامی: امکانی بولی لگانے والوں کی طرف سے 278 ٹینڈر ڈاکیومینٹس  خریدے گئے
بولی داخل کرنے کی آخری تاریخ 29 ستمبر
کوئلہ بلاک کی نیلامی کے موجودہ مرحلے میں 38 کانوں کے معاملے میں ممکنہ بولی لگانے والوں کی جانب سے 278 ٹینڈر دستاویزات خریدے گئے۔ نامزد اتھارٹی 29 ستمبر تک دن کے 2 بجے تک بولیاں وصول کرے گی اور بولی کا عمل 30 ستمبر 2020 کو صبح 10 بجے شروع ہوگا۔
.............................
م ن، ح ا، ع ر
U-5953
(Visitor Counter : 55
کیمیکلز اور فرٹیلائزر کی وزارت
کسانوں کو قانونی طور پر نوٹیفائیڈ ‘ زیادہ سے زیادہ خردہ قیمت ’ پر یوریا فراہم کیا جا رہا ہے : سدانند گوڑا
نئی دلّی ،18 ستمبر / کیمیکل اور فرٹیلائزر کے مرکزی وزیر جناب ڈی وی سدانند گوڑا نے آج راجیہ سبھا کو ایک تحریری جواب میں مطلع کیا کہ حکومتِ ہند نے فرٹیلائزر کو ضروری اشیاء سے متعلق قانون – 1955  کے تحت ضروری اشیاء کے طور پر نوٹیفائی کیا ہے اور ای سی ایکٹ کے تحت فرٹیلائزر  آڈر  ، 1985 اور فرٹیلائزر  آڈر -1973 کے تحت نوٹیفائی کیا ہے ۔ انہوں نے مزید کہا کہ ریاستی حکومت کو مناسب اختیارات دیئے گئے ہیں کہ وہ فرٹیلائزر کی کالا بازاری کو روکنے کے علاوہ مقرر کردہ ایم آر پی پر فرٹیلائزر کی فروخت کو یقینی بنائیں ۔ ریاستی حکومتوں کو یہ اختیار بھی حاصل ہے کہ وہ ایف سی او 1985 اور ضروری اشیاء کے قانون 1955 کے ضابطوں کے تحت تلاشی کی کارروائی انجام دیں اور خلاف ورزی کرنے والوں پر جرمانہ عائد کریں اور فرٹیلائزر ضبط کریں ۔
انہوں نے مزید بتایا کہ کسانوں کو یوریا قانونی طور پر نوٹیفائی زیادہ سے زیادہ خردہ قیمت  پر فراہم کیا جا رہا ہے ۔ 45 کلو گرام یوریا کے بیگ کی ایم آر پی 242 روپئے  ہے اور یوریا کے 50 کلوگرام کے بیگ کی ایم آر پی 268 روپئے فی بیگ ہے ، جس میں نیم کے ملمع اور ٹیکس کے چارجز شامل نہیں ہیں ۔ اسی مناسبت سے تمام کسانوں کو سبسڈی والی قیمت پر یوریا سپلائی کیا جا رہا ہے ۔
وزیر موصوف نے ایوان کو بتایا کہ کسی بھی ریاستی حکومت سے فرٹیلائزر کے محکمے کو ایسی کوئی رپورٹ موصول نہیں ہوئی ہے ، جس میں کہا گیا ہو کہ کسان مارکیٹ سے زیادہ قیمت پر یوریا خرید رہے ہیں ۔
جناب گوڑا نے یہ بھی کہا کہ ملک میں یوریا کی کوئی کمی نہیں ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 5607
(Visitor Counter : 76
وزیراعظم کا دفتر
بنگلہ دیش کے وزیر خارجہ کی وزیر اعظم سے ملاقات
نئی دلّی ، 07 فروری ؍بنگلہ دیش کے وزیر خارجہ ڈاکٹر اے کے عبدالمومن نے آج وزیر اعظم جناب نریندر مودی سے ملاقات کی ۔
وزیر اعظم نے ڈاکٹر عبدالمومن کو وزیر خارجہ کے تقرر پر مبارک باد پیش کی اور اپنے پہلے غیر ملکی دورے کے لئے بھارت کا انتخاب کرنے کی ستائش کی-
ڈاکٹر عبدالمومن نے باہمی تعلقات میں ہوئی حالیہ پیش رفت پر وزیر اعظم کو آگاہ کیا ۔
وزیر اعظم نے کہا کہ گزشتہ چند برسوں کے دوران بھارت بنگلہ دیش تعلقات میں استحکام کے راستے پر گامزن ہوئے ہیں ۔ انہوں نے بنگلہ دیش کی وزیر اعظم شیخ حسینہ کے ذریعہ نئے سرے سے عہدہ سنبھالنے کے بعد کی مدت کار کے دوران بنگلہ دیش کے ساتھ اسی جوش و جذبے سے کام کرنے کے تئیں بھارت کی عہد بستگی کا اعادہ کیا ۔
۔ ۔ ۔ ۔ ۔ ۔
(U . 757